b"\n_START_ARTICLE_\nMistika\n_START_PARAGRAPH_\nMistika (gr. \xce\xbc\xcf\x85\xcf\x83\xcf\x84\xce\xb9\xce\xba\xce\xbf\xcf\x82 'pasl\xc4\x97ptas, slaptas')\xc2\xa0\xe2\x80\x93 filosofinis ir teologinis mokymas ir pasaul\xc4\x97vokos b\xc5\xabdas, pagr\xc4\xafstas emocijomis, intuicija ir iracionalumu. \xc4\xaevairios mistin\xc4\x97s doktrinos sutinkamos \xc4\xafvairiose pasaulio religijose ir tik\xc4\x97jimuose ir turi tuos pa\xc4\x8dius bruo\xc5\xbeus: siekia intuityvizmo ir simbolizmo, si\xc5\xablo \xc4\xafvairi\xc5\xb3 psichofizini\xc5\xb3 pratim\xc5\xb3 praktik\xc4\x85 ar meditacij\xc4\x85, b\xc5\xabtin\xc4\x85 norint pasiekti nustatyt\xc4\x85 proto ir sielos b\xc5\xabsen\xc4\x85._NEWLINE_Mistikos \xc5\xa1alininkai vadinami mistikais; jie link\xc4\x99 galvoti vadovaudamiesi intuicija ir iracionalumu, ypa\xc4\x8d tais atvejais, kai kalbama apie nematerialius daiktus. Mistik\xc5\xb3 nuomone, realumas nesuvokiamas protu ir suprantamas tik iracionaliu b\xc5\xabdu, kuris \xc4\xafprastai prie\xc5\xa1inamas logi\xc5\xa1kam, moksliniam tikrov\xc4\x97s supratimui."